Túrakód: G505\_03 / Táv.: 9,4 / Frissítve: 2018-03-08

Túranév: Szentes / 5-10 km-es edzőkör #3

Leírás:

9,4 km-es futó „körünk” szilárd burkolatú talajon, főként kerékpárúton halad.
Ugyanazon az útvonalon jutunk a fordulópontig, mint vissza.

A Széchenyi liget elől startolunk a kerékpárúton.
Mivel itt jelentős a kerékpárforgalom, ezért erre a tréning alatt végig figyelnünk kell! Az útvonalat és a zöld körút turistajelzést követve érkezünk a Tisza töltésének rámpájáig.
Utunk során tíz útkereszteződésen *(ebből kettő körforgalom)* kelünk át, legyünk óvatosak!

A töltésről lefutva a „macskaköves” úton, az egyenes szakasz végén jobbra fordulunk a betonlapokból kirakott útra. Ezen végighaladva, az utolsó lehetőségnél balra fordulva érünk be a Tiszai Partfürdő területére.

Itt jobbra *(ÉNY)*, a sportpályák és a játszótér túlsó oldalán találjuk az ártézi kutat, mely a fordulónk is egyben.

Visszafelé, ugyanezt a nyomvonalat követve érünk vissza kiindulási pontunkra.

Feldolgozták: Virág Olga, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*